Projekts

LATVIJAS REPUBLIKAS MINISTRU KABINETS

2020. gada \_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_\_ .§)

**Grozījumi Ministru kabineta 2016. gada 15. jūlija noteikumos Nr. 472**

**“Publiskās lietošanas dzelzceļa infrastruktūras jaudas sadales noteikumi”**

Izdoti saskaņā ar [Dzelzceļa likuma](http://www.likumi.lv/doc.php?id=47774)

27. panta desmito daļu

Izdarīt Ministru kabineta 2016. gada 15. jūlija noteikumos Nr. 472 “Publiskās lietošanas dzelzceļa infrastruktūras jaudas sadales noteikumi” (Latvijas Vēstnesis, 2016, 148.nr.) šādus grozījumus:

1. Papildināt noteikumus ar 2.5. apakšpunktu šādā redakcijā:

“2.5. Saimniecības vilciens – vilciens, kas paredzēts dzelzceļa infrastruktūras uzturēšanai, kā arī remonta un būvniecības darbu veikšanai.”

2. Aizstāt 4. punktā vārdus “decembra otrajā svētdienā” ar vārdiem “pusnaktī no decembra otrās sestdienas uz svētdienu”.

3. Izteikt 6. punkta pirmo teikumu šādā redakcijā:

“6. Jaudas pieprasījuma pieteikumu, kurus var iesniegt pieteikuma iesniedzēji, iesniegšanas termiņš jaudas iestrādāšanai vilcienu kustības grafikā ir katru gadu ne agrāk kā 12 mēnešus un ne vēlāk kā astoņus mēnešus pirms vilcienu kustības grafika maiņas.”

4. Papildināt noteikumus ar 6.1 punktu šādā redakcijā:

“6.1 Būtisko funkciju veicējs izskata arī pēc šo noteikumu 6. punktā minētā termiņa beigām saņemtos pieteikumus, ja tādi tiek iesniegti līdz datumam, kas tīkla pārskatā noteikts kā pieteikumu novēlotas iesniegšanas termiņš.”

5. Svītrot 7.2. apakšpunktā vārdu “vidēji”.

6. Aizstāt 11. punktā vārdus “infrastruktūras iecirkņa vai tā daļas tehnisko stāvokli, kustības ātrumu un infrastruktūras uzturēšanai paredzētos tehnoloģiskos ierobežojumus” ar vārdiem “tīkla pārskatā norādīto infrastruktūras iecirkņa caurlaides spēju”.

7. Izteikt 12. punktu šādā redakcijā:

“12. Infrastruktūras pārvaldītājs katru gadu ne vēlāk kā 8 mēnešus pirms vilcienu kustības gada grafika maiņas iesniedz būtisko funkciju veicējam apkopes darbu veikšanas paziņojumu nākamajam periodam, lai to ņemtu vērā jaudas sadales plāna izstrādes un apstiprināšanas procesā. Paziņojuma veidlapu nosaka būtisko funkciju veicējs infrastruktūras jaudas sadales shēmā. Paziņojumā ietver šādu informāciju:

12.1. apkopes darbu raksturojumu;

12.2. apkopes darbiem pieprasītā infrastruktūras iecirkņa nosaukumu atbilstoši infrastruktūras tīkla pārskatā minētajam nosaukumam, norādot konkrētu vietu iecirknī, tai skaitā infrastruktūras iecirkņus, kas ir nepieciešami, lai pārvietotu apkopes darbiem nepieciešamos saimniecības vilcienus;

12.3. plānotās apkopes darbu veikšanas dienas, diennakts daļu un, tiklīdz to iespējams noteikt, stundu, kad sākas un beidzas infrastruktūras jaudas ierobežojums;

12.4. vilcienu ceļu skaitu, kas ir nepieciešams saimniecības vilcieniem;

12.5. infrastruktūras caurlaides spējas ierobežojumus apkopes darbu veikšanas laikā.”

8. Izteikt 14. punktu šādā redakcijā:

“14. Ja pieprasītā infrastruktūras jauda nepārsniedz sadalāmo jaudu, būtisko funkciju veicējs līdz datumam, kas tīkla pārskatā noteikts kā šo noteikumu 6. punktā minēto pieteikumu izskatīšanas termiņš, pieņem lēmumu par infrastruktūras jaudas sadali un apstiprina infrastruktūras jaudas sadales plānu nākamajam jaudas sadales periodam.”

9. Svītrot 16. punktā vārdu “vidēji”.

10. Papildināt noteikumus ar 16.1 punktu šādā redakcijā:

“16.1 Būtisko funkciju veicējs saskaņā ar tīkla pārskatā publicētu procesu pieņem lēmumu par šo noteikumu 6.1 punktā minētajiem pieteikumiem laikposmā, kas sākas pēc šo noteikumu 6. punktā minēto pieteikumu izskatīšanas termiņa un beidzas attiecīgajā datumā, kas tīkla pārskatā noteikts kā novēloti iesniegtu pieteikumu izskatīšanas termiņš.”

11. Izteikt 17. punkta pirmo teikumu šādā redakcijā:

“17. Nepieprasīto un nesadalīto infrastruktūras jaudu būtisko funkciju veicējs sadala novēloti iesniegtu pieteikumu izskatīšanas termiņā, pamatojoties uz pieteikuma iesniedzēju vai tehnoloģisko darbu veicēju pieteikumiem, ja tādi tiek iesniegti pēc šo noteikumu 6. punktā minētā termiņa beigām līdz datumam, kas tīkla pārskatā noteikts kā pieteikumu novēlotas iesniegšanas termiņš.”

12. Aizstāt 25. punkta pēdējā teikumā vārdus “ne vēlāk kā līdz kārtējā gada 15.jūlijam” ar vārdiem “ne vēlāk kā līdz datumam, kas tīkla pārskatā noteikts kā šo noteikumu 6. punktā minēto pieteikumu izskatīšanas termiņš”.

13. Aizstāt 33. punkta pirmajā teikumā vārdus “kas stājas spēkā decembra otrajā svētdienā” ar vārdiem “kura maiņa notiek pusnaktī no decembra otrās sestdienas uz svētdienu”.

14. Svītrot 34. punktā vārdus un skaitli “atbilstoši infrastruktūras jaudas sadales plānam un Dzelzceļa likuma 27. panta trešajā daļā noteiktajām prioritātēm”.

15. Papildināt 37. punktu aiz vārda “izveido” ar vārdu “provizoriskus”.

16. Svītrot 38. punktā vārdus “un paredzēt, ka šie starptautisko vilcienu ceļi, ciktāl tas ir iespējams, vilcienu kustības gada grafika izstrādes procesā netiek mainīti”.

17. Izteikt 39. punkta pirmo teikumu šādā redakcijā:

“Vilcienu kustības gada grafika projektu izstrādā un publicē ne vēlāk kā četrus mēnešus pēc šo noteikumu 6. punktā minētā termiņa beigām vai īsākā termiņā, ja tāds ir norādīts tīkla pārskatā, bet ne agrāk par 5 mēnešiem pirms vilcienu kustības gada grafika stāšanās spēkā.”

18. Papildināt noteikumus ar 40.1punktu šādā redakcijā:

“40.1 Infrastruktūras pārvaldītājs var pārplānot iedalītu vilcienu ceļu, ja tas vajadzīgs, lai nodrošinātu iespējami labāku visu ceļu pieprasījumu saskanību, un ja to apstiprinājis pieteikuma iesniedzējs, kuram šis ceļš iedalīts. Lai ietvertu visus vilcienu ceļus, kas iedalīti pēc šo noteikumu 6.punktā minēto pieteikumu izskatīšanas termiņa, kustības grafika projektu atjaunina ne vēlāk kā vienu mēnesi pirms kustības grafika maiņas.”

19. Izteikt 41. punktu šādā redakcijā:

"41. Ja nepieciešamas izmaiņas vilcienu kustības gada grafikā, tās stājas spēkā:

41.1. marta pēdējā svētdienā;

41.2. pusnaktī no jūnija otrās sestdienas uz svētdienu – tajā skaitā sakarā ar reģionālo pasažieru pārvadājumu sezonalitāti;

41.3. oktobra pēdējā svētdienā;

41.4. citā datumā – ja rodas pamatota nepieciešamība saistībā ar veiktām izmaiņām infrastruktūrā (stacijas vai iecirkņa atvēršana, slēgšana, pārbūve u.c.) vai pēc pieteikuma iesniedzēja pieteikuma, ja grozījumi attiecas uz vienu infrastruktūras iecirkni vai vairākiem infrastruktūras iecirkņiem, un šie grozījumi nepārsniedz 25% no tīkla pārskatā norādītās caurlaides spējas attiecīgajā infrastruktūras iecirknī un neskar citu pārvadātāju intereses."

20. Aizstāt 47.1.  un 47.2. apakšpunktā vārdus “pieteikuma iesniedzējam attiecīgajā iecirknī piešķirtās jaudas” ar vārdiem “Tīkla pārskatā norādītās caurlaides spējas attiecīgajā iecirknī”.

21. Papildināt 48. punktu aiz vārda “grafikā” ar vārdiem “infrastruktūras pārvaldītājs”.

22. Papildināt 49. punktu aiz vārda “intereses” ar vārdiem “un attiecīgi tiek koriģēts vilcienu kustības gada grafiks”.

23. Papildināt noteikumus ar 53.1punktu šādā redakcijā:

“53.1 Ja vilciena, kas brauc no viena tīkla uz citu tīklu, gaidāmā ierašanās aizkavējas ne ilgāk kā par 18 stundām, otrā tīkla infrastruktūras pārvaldītājs neuzskata vilcienu ceļu par anulētu vai nepieprasa pieteikumu cita vilcienu ceļa iedalīšanai, arī tad, ja tas nolēmis iedalīt citu vilcienu ceļu, ja vien pieteikuma iesniedzējs nav informējis būtisko funkciju veicēju, ka vilciens neiebrauks otrajā tīklā. Būtisko funkciju veicējs nekavējoties paziņo pieteikuma iesniedzējam par aktualizēto vai jauno vilcienu ceļu, norādot saikni starp šā vilcienu ceļa numuru un anulētā vilcienu ceļa numuru, ja tie atšķiras.”

24. Papildināt 57. punktu ar otro teikumu šādā redakcijā:

“Ja Valsts dzelzceļa administrācija to uzskata par nepieciešamu, tā var prasīt infrastruktūras pārvaldītājam nodrošināt tai šīs informācijas pieejamību.”

25 Papildināt noteikumus ar 57.1 punktu šādā redakcijā:

“57.1 Ārpusplāna vilcienu pieteikumu var iesniegt laikposmā, kas sākas pēc šo noteikumu 6.1 punktā minēto pieteikumu iesniegšanas termiņa beigām un beidzas attiecīgajā datumā, kas tīkla pārskatā noteikts kā ārpusplāna vilcienu pieteikumu iesniegšanas termiņš.”

26. Papildināt noteikumus ar V1 nodaļu šādā redakcijā:

**“V1. Rīcība vilcienu kustības organizēšanai gaidāmo jaudas pagaidu ierobežojumu gadījumos**

61.1 Attiecībā uz dzelzceļa līniju jaudas pagaidu ierobežojumiem, kuri noteikti tādu iemeslu dēļ kā infrastruktūras darbi, tostarp ar tiem saistītie ātruma ierobežojumi, slodze uz ass, vilciena garums, vilces līdzeklis vai būvju tuvinājuma gabarīts (turpmāk šajā nodaļā – jaudas ierobežojumi), un kuri ilgst vairāk nekā septiņas dienas pēc kārtas, un kuru dēļ vairāk nekā 30 % prognozētā satiksmes apjoma dzelzceļa līnijā dienā atceļ, novirza pa citu maršrutu vai aizstāj ar citiem transporta veidiem, attiecīgais infrastruktūras pārvaldītājs visus jaudas ierobežojumus un provizoriskos rezultātus pēc apspriešanās ar pieteikumu iesniedzējiem publicē pirmo reizi vismaz 24 mēnešus, ciktāl tie ir zināmi, un otro reizi atjauninātus vismaz 12 mēnešus pirms attiecīgā kustības grafika maiņas.

61.2 Ja jaudas ierobežojumi ietekmē vairākus tīklus, attiecīgie būtisko funkciju veicēji arī izveido mehānismu, ar kura palīdzību tie minētos jaudas ierobežojumus, kad tie tiek publicēti pirmo reizi, kopīgi pārrunā ar ieinteresētajiem pieteikumu iesniedzējiem, tādu būtisko funkciju veicēju apvienībām, kuri darbojas šajos tīklos, galvenajiem attiecīgajiem apkalpes vietu operatoriem, lai ar šādu kopīgo pārrunu palīdzību sagatavotu vilcienu kustības grafikus, tostarp noteikt maršrutus, pa kuriem tiek novirzīta vilcienu satiksme, ja vien būtisko funkciju veicēji un pieteikumu iesniedzēji nevienojas, ka šāds mehānisms nav vajadzīgs.

61.3 Saskaņā ar šo noteikumu 61.1punkta prasībām, pirmo reizi publicējot jaudas ierobežojumus, būtisko funkciju veicējs uzsāk apspriešanos par jaudas ierobežojumiem ar pieteikumu iesniedzējiem un galvenajiem attiecīgajiem apkalpes vietu operatoriem. Ja laikā starp jaudas ierobežojumu publicēšanu pirmo un otro reizi ir vajadzīga saskaņošana atbilstoši šo noteikumu 61.4 punktā minētajām prasībām, būtisko funkciju veicēji laikā no šīs saskaņošanas beigām līdz jaudas ierobežojuma publicēšanai otro reizi vēlreiz apspriežas ar pieteikumu iesniedzējiem un galvenajiem attiecīgajiem apkalpes vietu operatoriem.

61.4 Ja jaudas ierobežojumi ietekmē vairākus tīklus, tad, saskaņā ar šo noteikumu 61.1 punkta prasībām, pirms jaudas ierobežojumu publicēšanas, attiecīgie būtisko funkciju veicēji, tostarp tie, kurus varētu ietekmēt vilcienu novirzīšana pa citu maršrutu, savstarpēji saskaņo jaudas ierobežojumus, kas var ietvert atcelšanu, vilcienu ceļa novirzīšanu pa citu maršrutu vai aizstāšanu ar citiem transporta veidiem.

61.5 Saskaņošanu pirms otrās publicēšanas pabeidz:

61.51. ne vēlāk kā 18 mēnešus pirms kustības grafika maiņas, ja ilgāk nekā 30 dienas pēc kārtas vairāk nekā 50 % prognozētā satiksmes apjoma dzelzceļa līnijā dienā atceļ, novirza pa citu maršrutu vai aizstāj ar citiem transporta veidiem;

61.5 2. ne vēlāk kā 13 mēnešus un 15 dienas pirms kustības grafika maiņas, ja ilgāk nekā septiņas dienas pēc kārtas vairāk nekā 30 % prognozētā satiksmes apjoma dzelzceļa līnijā dienā atceļ, novirza pa citu maršrutu vai aizstāj ar citiem transporta veidiem;

61.5 3. ne vēlāk kā 13 mēnešus un 15 dienas pirms kustības grafika maiņas, ja septiņas dienas pēc kārtas vai īsāku laiku vairāk nekā 50 % prognozētā satiksmes apjoma dzelzceļa līnijā dienā atceļ, novirza pa citu maršrutu vai aizstāj ar citiem transporta veidiem.

61.6 Vajadzības gadījumā, būtisko funkciju veicēji uzaicina pieteikumu iesniedzējus, kuri darbojas attiecīgajās dzelzceļa līnijās, un galvenos attiecīgos apkalpes vietu operatorus iesaistīties minētajā saskaņošanā.

61.7 Attiecībā uz jaudas ierobežojumiem, kas ilgst septiņas dienas pēc kārtas vai īsāku laiku, kuri nav jāpublicē saskaņā ar šo noteikumu 61.1 punkta prasībām un kuru dēļ vairāk nekā 10 % prognozētā satiksmes apjoma dzelzceļa līnijā dienā atceļ, novirza pa citu maršrutu vai aizstāj ar citiem transporta veidiem, kuri tiek ieviesti nākamajā kustības grafika periodā un par kuriem būtisko funkciju veicējs uzzina ne vēlāk kā sešus mēnešus un 15 dienas pirms kustības grafika maiņas, būtisko funkciju veicējs apspriežas ar attiecīgajiem pieteikumu iesniedzējiem par paredzētajiem jaudas ierobežojumiem un vismaz četrus mēnešus pirms kustības grafika maiņas paziņo atjauninātu informāciju par jaudas ierobežojumiem. Būtisko funkciju veicējs sniedz detalizētu informāciju par piedāvātajiem vilcienu ceļiem pasažieru vilcieniem ne vēlāk kā četrus mēnešus un kravas vilcieniem ne vēlāk kā vienu mēnesi pirms jaudas ierobežojuma sākuma, ja vien būtisko funkciju veicējs un attiecīgie pieteikumu iesniedzēji nevienojas par īsāku sagatavošanās laiku.

61.8Būtisko funkciju veicējs, pēc apspriešanās ar pieteikumu iesniedzējiem un apkalpes vietu operatoriem, var nolemt piemērot stingrākas sliekšņvērtības jaudas ierobežojumiem, pamatojoties uz mazāku prognozētā satiksmes apjoma procentuālo daļu vai īsāku laikposmu, nekā norādīts šajā nodaļā, vai piemērot kritērijus papildus šajā nodaļā minētajiem kritērijiem. Sliekšņvērtības un jaudas ierobežojumu grupēšanas kritēriji tiek publicēti tīkla pārskatā.

61.9 Būtisko funkciju veicējs var nolemt nepiemērot šo noteikumu 61.1, 61.2, 61.3, 61.4, 61.5, un 61.7 punktā minētos termiņus, ja jaudas ierobežojums vajadzīgs drošas vilcienu kustības atjaunošanai, ja ierobežojumu ilgums nav būtisko funkciju veicēja kontrolē, ja šo termiņu piemērošana būtu izmaksu ziņā nelietderīga vai nevajadzīgi kaitētu aktīvu darbmūžam vai stāvoklim vai ja tam piekrīt visi attiecīgie pieteikumu iesniedzēji. Šādos gadījumos un jebkuru citu tādu jaudas ierobežojumu gadījumā, kas netiek apspriesti saskaņā ar citiem šīs nodaļas noteikumiem, būtisko funkciju veicējs nekavējoties apspriežas ar pieteikumu iesniedzējiem un attiecīgajiem apkalpes vietu operatoriem.

61.10 Informācija, ko būtisko funkciju veicējs sniedz, kad rīkojas saskaņā ar šo noteikumu 61.1, 61.7 vai 61.9 punkta prasībām, ietver:

61.10 1. plānoto dienu;

61.10 2. diennakts daļu un, tiklīdz to iespējams noteikt, stundu, kad sākas un beidzas jaudas ierobežojums;

61.10 3. jaudas ierobežojuma ietekmēto dzelzceļa līnijas posmu;

61.10 4. attiecīgā gadījumā to dzelzceļa līniju jaudu, pa kurām novirzīta satiksme.

61.11 Šo noteikumu 61.10 punktā minētā informācija vai saite uz tīmekļvietni, kur šī informācija atrodama, tiek publicēta tīkla pārskatā, un tā tiek regulāri atjaunināta.

61.12 Attiecībā uz jaudas ierobežojumiem, kuri ilgst vismaz 30 dienas pēc kārtas un ietekmē vairāk nekā 50 % prognozētā satiksmes apjoma dzelzceļa līnijā, būtisko funkciju veicējs pirmajā apspriešanās kārtā pieteikumu iesniedzējiem pēc to pieprasījuma iesniedz salīdzinājumu, kurā raksturoti apstākļi, ko izraisītu vismaz divas jaudas ierobežojumu alternatīvas. Būtisko funkciju veicējs minētās alternatīvas izstrādā, pamatojoties uz pieteikumu iesniedzēju viedokļiem, kas pausti pieprasījumu iesniegšanas laikā, un kopīgi ar pieteikumu iesniedzējiem.

61.13 Par katru 61.12 punktā minēto jaudas ierobežojumu alternatīvu salīdzinājumā ietver vismaz:

61.13 1. jaudas ierobežojuma ilgumu;

61.13 2. gaidāmo orientējošo iekasējamo infrastruktūras lietošanas maksu;

61.13 3. jaudu, kas pieejama dzelzceļa līnijās, pa kurām novirzīta satiksme;

61.13 4. pieejamos alternatīvos maršrutus;

61.13 5. orientējošo braucienu ilgumu.

61.14Pirms būtisko funkciju veicējs izvēlas kādu no jaudas ierobežojumu alternatīvām, tas apspriežas ar ieinteresētajiem pieteikumu iesniedzējiem un ņem vērā dažādu alternatīvu ietekmi uz minētajiem pieteikumu iesniedzējiem un pakalpojumu izmantotājiem.

61.15 Attiecībā uz jaudas ierobežojumiem, kuri ilgst vairāk nekā 30 dienas pēc kārtas un ietekmē vairāk nekā 50 % prognozētā satiksmes apjoma dzelzceļa līnijā, būtisko funkciju veicējs izstrādā kritērijus, pēc kuriem katra veida pārvadājumus veicoši vilcieni būtu jānovirza pa citu maršrutu, ņemot vērā pieteikuma iesniedzējam radušos komerciālos un darbības ierobežojumus, ja vien šie darbības ierobežojumi neizriet no pieteikuma iesniedzēja vadības vai organizatoriskajiem lēmumiem, neskarot mērķi samazināt publiskās lietošanas dzelzceļa infrastruktūras pārvaldītāja izmaksas, saņemot attiecīgus stimulus. Kad būtisko funkciju veicējs rīkojas saskaņā ar šo noteikumu 61.1 punkta prasībām, tīkla pārskatā tiek publicēti minētie kritēriji kopā ar atlikušās jaudas provizorisko sadalījumu dažādu veidu pārvadājumiem ar vilcienu. Pēc apspriešanās beigām, neskarot būtisko funkcija veicēja pienākumus saistībā ar informācijas par jaudas sadales jautājumiem norādīšanu tīkla pārskatā, kas minēti normatīvajos aktos par publiskās lietošanas dzelzceļa infrastruktūras tīkla pārskata saturu, būtisko funkciju veicējs, pamatojoties uz atsauksmēm, kas saņemtas no pieteikumu iesniedzējiem, iesniedz attiecīgajiem pārvadātājiem orientējošu atlikušās jaudas iedalījumu pa pārvadājumu veidiem.”

27. Papildināt 69. punktu ar otro un trešo teikumu šādā redakcijā:

“Ja traucējumam ir iespējama ietekme uz pārrobežu satiksmi, infrastruktūras pārvaldītājs sniedz visu attiecīgo informāciju citiem infrastruktūras pārvaldītājiem, kuru tīklu un satiksmi šis traucējums var ietekmēt. Dzelzceļa infrastruktūras pārvaldītājs sadarbojas ar citiem infrastruktūras pārvaldītājiem, lai atjaunotu normālu pārrobežu satiksmi.”

28. Izteikt informatīvo atsauci uz Eiropas Savienības direktīvu šādā redakcijā:

**“Informatīvā atsauce uz Eiropas Savienības direktīvām**

Noteikumos iekļautas tiesību normas, kas izriet no:

1) Eiropas Parlamenta un Padomes 2012. gada 21. novembra Direktīvas [2012/34/ES](http://eur-lex.europa.eu/eli/dir/2012/34/oj/?locale=LV), ar ko izveido vienotu Eiropas dzelzceļa telpu;

2) Eiropas Parlamenta un Padomes 2016. gada 14. decembra direktīvas (ES) 2016/2370, ar ko Eiropas Parlamenta un Padomes Direktīvu 2012/34/ES groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību.”

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova